# 2. INDUSTRIJSKA REVOLUCIJA IN NJENE POSLEDICE (2. polovica 19. stoletja)

Cilji:

|  |
| --- |
| Spoznal/a boš vzroke za hitro gospodarsko rast v Evropi v 2. polovici 19. stoletja. Seznanil/a se boš z najpomembnejšimi znanstvenimi in tehničnimi izumi ter njihovimi izumitelji. Preiskal/a boš družbene, gospodarske in kulturne posledice 2. industrijske revolucije. Primerjal/a boš 1. in 2. industrijsko revolucijo in delal/a vzporednice in primerjave s sodobnim svetom v pomenu izobrazbe ter prepada med razvitimi in nerazvitimi. |

1. Preberi besedilo v učbeniku na str. 158/2. odstavek in izpiši dejavnike, ki so v 2. polovici 19. stoletja

vplivali na gospodarsko rast v Evropi.

2. V tabelo zapiši najpomembnejše izume in izumitelje 2. polovice 19. stoletja.

|  |  |
| --- | --- |
|  | IZUM IN IZUMITELJ |
| MEDICINA |  |
| TEHNIKA |  |
| KMETIJSTVO |  |

Druga industrijska revolucija je povzročila velike posledice na različnih področjih; v družbi, gospodarstvu, kulturi itd.

Preberi spodnje besedilo in izpiši posledice 2. industrijske revolucije tako, da jih razvrstiš na družbene, gospodarske in kulturne. Vsako posledico po lastni presoji tudi označi kot negativno z znakom – ali pozitivno z znakom + .

|  |
| --- |
| Med najpomembnejše posledice druge industrijske revolucije spada hitra industrializacija. Konec 19. stoletja je zajela celo Evropo in nekatere druge dele sveta – predvsem ZDA in Japonsko. /.../ Novi stroji so povečali industrijsko proizvodnjo ter prinesli napredek v prometu in komuniciranju med ljudmi. /.../ Spreminjala se je tudi organizacija proizvodnje. Nova podjetja so postajala vse večja in so zaradi nižjih stroškov znižala cene izdelkov. /.../ Proti koncu 19. stoletja je hitro naraščalo tudi prebivalstvo. Nekonkurenčnost kmetovih cen in visoki davki so povzročili propadanje majhnih kmetov, ki so bežali v mesta in iskali delo. /.../ Množično preseljevanje ljudi s podeželja je povzročalo povečanje mestnega prebivalstva in s tem rast mest. /.../ Priseljenci so se naseljevali na obrobju – v predmestjih: ker ni bilo kanalizacije in ker nihče ni odvažal odpadkov, ti mestni predeli niso bili dosti boljši od smetišč. /.../ Zaradi tehničnega napredka se je v razvitih državah močno povečal presežek kapitala, ki so ga začeli vlagati v manj razvite države in si jih tako podrejati. Odvisnost nerazvitih je bila najprej gospodarska, postajala pa je čedalje bolj tudi politična. /.../ Država, ki se je hotela razvijati, je morala ustvariti lastno inteligenco. To je bilo mogoče doseči le z daljšim šolanjem in s približevanjem šol ljudem. Sodobna proizvodnja je zaradi uvedbe strojev in nove tehnologije zahtevala znanje in izobrazbo tudi od delavcev. Razvite države so krepile obvezno šolstvo in nekatere že ob koncu stoletja odpravile nepismenost. Tako se je povečalo zanimanje za kulturno ustvarjalnost tudi med preprostimi ljudmi. |

|  |  |  |
| --- | --- | --- |
| GOSPODARSKE POSLEDICE | DRUŽBENE POSLEDICE | KULTURNE POSLEDICE |
|  |  |  |

Razmisli in zapiši

|  |
| --- |
| a) Kakšna je razlika med 1. in 2. industrijsko revolucijo.  b) Znanstveno – tehnična revolucija je povečala razlike med razvitimi in nerazvitimi. Kako je s tem  prepadom danes? |